**AUNASET**

Fjellstøl til brukarane på Spildo, ligg på om lag 700 meter over havet.

På Aunaset står det i dag fire fint omvølte stølshus og ei hytte. Hans Øydvin har samla fleire småhus i et tun attmed selet sitt.

Kva namnet Aunaset tyder er uvisst. Kanskje har det samanheng med «å una» å lika seg. Det var træe som vart hausta på Aunaset. Det var store og gode beiteområde innover i Skipadalen og i Bestebeita. Budeiene hadde sut for at kyrne tok rett veg til beites. Dei hadde kvar sitt beiteområde, og var nøgde med at dei ikkje drog på avkantar.

Den vanlege stølsdrifta var stort sett slutta kring 1950.

David S. Spildo laut flytta selet sitt til ny tuft i trettiåra på grunn av at det var rasfåre. Det er også ei anna gamal tuft på Aunaset som ein ikkje kjenner soga til. I Vetledalen, inn mot Skipadalen, er det ei lita hustuft. Øvst i Hengsdalen er der også vister etter selstufter. Her var det framande som slo seg ned og støla, men vart jaga derifrå.

Henrik Kvalem har i «Bygdebok for Granvin III» skrive at det i Granvin, som i andre Hardangerbygder vart skipa til stølshelg olsokhelga, der ungdom og eldre flakføre samlast til festleg samvære. Ei slik samkome var det også på Aunaset i midten av 1890-åra. To ungdomar frå grenda var heime frå lærarskulen i Seljord. Den eine var habil felespelar og det vart visesong og dans. Det vart ei Olsokhelg som feste seg godt i minnet. Båe lærarspirene vart seinare klokkarar, fortel Henrik. Dei to ungdomane var utan tvil Henrik Meyer Kvalem (1872-1960) og Hans H. Spilde (1873-1961)

GOD TUR!

Granvin Turlag

Kjelde: *«Stølane i Granvin» av Torbjørn Seim*